เรื่องร้องเรียน: เรื่องเดิมบ้านเลขที่300/32/33ร้านหมูย่างดาร์เนี่ยน ปล่อยทำทิ้งไขมันเต็นถนนเป็นแบบนี้ทุกวันเวลาใช้น้ำ มีกลิ่นเหม็นทำให้ชาวบ้านเดือดร้อนกันไปทั่วจะเป็นแบบนี้ทุกวัน เวลาบ่าย2-3ครับรบกวนเจ้าหน้าที่มาดูอีกครั้งขอบคุณครับ
การดำเนินการของเจ้าหน้าที่: ฝ่ายสิ่งเเวดล้อมและสุขาภิบาล ได้ลงพื้นที่ติดตามกรณีดังกล่าว โดยปัจจุบันทางร้านอยู่ในช่วงกำลังปรับปรุงระบบการระบายน้ำทิ้งภายในร้าน โดยการวางระบบท่อใหม่ทั้งหมด ซึ่งระหว่างนี้ ทางร้านก็ได้ดำเนินการตรวจเช็คความสะอาดของบ่อดักไขมันภายในร้านอยู่เป็นประจำ เพื่อป้องกันปัญหากลิ่นเหม็นและท่อน้ำอุดตัน และจะมีการลอกท่อบริเวณร้านอยู่เป็นประจำทุก 1-2 เดือน เพื่อป้องกันไม่ให้เกิดปัญหาท่อน้ำอุดตันในบริเวณดังกล่าว ทั้งนี้ฝ่ายสิ่งแวดล้อมฯ จักติดตามเรื่องร้องเรียนดังกล่าวอย่างใกล้ชิดต่อไป กรณีต้องการแจ้งข้อมูลเพิ่มเติมสามารถแจ้งได้ที่ ฝ่ายสิ่งแวดล้อมและสุขาภิบาล 022468546
ความเห็นของผู้แจ้ง: ขอบคุณครับที่ช่วยแก้ไขปัญหาที่แจ้งไปได้อย่างรวดเร็วทันการ พอใจมากครับ
พื้นที่: แขวงดินแดง เขตดินแดง กรุงเทพมหานคร